Okresná prokuratúra Zvolen 
Trhová 1, 960 19 Zvolen 1 	

Sp. zn. : 2 Pv 731/11/6611	Zvolen, 9.2.2012
EEČ : 2-51-12-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Zvolen
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
dňa 15. 09. 2011 v čťase o 19.35 h v katastri obce XXXXX XXXXX, viedol po ceste I/69 v smere od obce XXXXX OMV Seat Toledo, ev. č. XXXXX pričom v križovatke s cestou III/066023 v km 7,0 nedal prednosť v jazde vozidlu VAZ 2101, ev. č. XXXXX, ktoré viedol vodič XXXXX, XXXXX, bytom XXXXX, XXXXX v smere od mesta XXXXX následkom čoho došlo k ich čelnej zrážke, čím porušil ustanovenie § 20 ods. 1 zák. 8/2009 Z. z. o cestnej premávke a cestujúcim vo vozidle VAZ 2101
XXXXX, nar. XXXXX, bytom XXXXX, XXXXX ktorý sedel na prednom sedadle vpravo, vedľa vodiča spôsobil zranenia -  pomliaždenie prednej steny hrudníka, tržnoreznú ranu pravej ruky a psychomatický šok s dobou liečenia 2 - 3 týždne,
XXXXX, nar. XXXXX sediacej na zadnom sedadle vľavo, spôsobil zranenia -  pomliaždenie prednej steny hrudníka, prsníka, zlomeninu 6. a 7. rebra vpravo, pomliaždenie prednej plochy stehna vpravo, pomliaždenie prednej plochy predkolenia vpravo, psychosomatický šok ľahkého stupňa s dobou liečenia 4 - 5 týždňov,
XXXXX, XXXXX bytom XXXXX, XXXXX, sediacej na zadnom sedadle vpravo, spôsobil zranenie - tržnozmliaždené poranenie hlavy  vpravo, otras mozgu ľahkého stupňa psychosomatický šok ľahkého stupňa s dobou liečenia 3 týždne,
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
16 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	VyšetrovateľOR PZ OKP  XXXXX uznesením ORP-939/OVK-ZV-10 dňa 27. 01. 2012 podľa § 199 ods. l Tr. poriadku začal trestné stíhanie a súčasne podľa § 206 ods. l Tr. poriadku vzniesol obvinenie XXXXX pre prečin ublíženia na zdraví podľa § 158  Tr. zákona na tom skutkovom základe, že dňa 15. 09. 2011 v čťase o 19.35 h v katastri obce XXXXXkres XXXXX, viedol po ceste I/69 v smere od obce XXXXXMV Seat Toledo, ev. č. XXXXX pričom v križovatke s cestou III/066023 v km 7,0 nedal prednosť v jazde vozidlu VAZ 2101, ev. č. XXXXX, ktoré viedol vodič XXXXX, nar. XXXXX bytom XXXXX, XXXXX v smere od mesta XXXXX, následkom čoho došlo k ich čelnej zrážke, čím porušil ustanovenie § 20 ods. 1 zák. 8/2009 Z. z.  o cestnej premávke a cestujúcim vo vozidle VAZ 2101
XXXXX, nar. XXXXX, bytom XXXXX, XXXXX ktorý sedel na prednom sedadle vpravo, vedľa vodiča spôsobil zranenia -  pomliaždenie prednej steny hrudníka, tržnoreznú ranu pravej ruky a psychomatický šok s dobou liečenia 2 - 3 týždne,
XXXXX, XXXXX sediacej na zadnom sedadle vľavo, spôsobil zranenia -  pomliaždenie prednej steny hrudníka, prsníka, zlomeninu 6. a 7. rebra vpravo, pomliaždenie prednej plochy stehna vpravo, pomliaždenie prednej plochy predkolenia vpravo, psychosomatický šok ľahkého stupňa s dobou liečenia 4 - 5 týždňov,
XXXXX, XXXXX, bytom XXXXX, XXXXX, sediacej na zadnom sedadle vpravo, spôsobil zranenie - tržnozmliaždené poranenie hlavy  vpravo, otras mozgu ľahkého stupňa psychosomatický šok ľahkého stupňa s dobou liečenia 3 týždne,

	Preskúmaním predloženého vyšetrovacieho spisu som dospel k záveru, že zabezpečený dôkazný stav opodstatňuje postup podľa § 216 ods. l písm. a/, b/, c/ Tr. poriadku s ktorým postupom obvinený súhlasil. 

	Podľa § 216 ods. l Tr. poriadku o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení  obvinenia do podania obžaloby podmienečne zastaviť trestné stíhanie, ak vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená alebo s poškodeným o jej  náhrade uzavrel dohodu, alebo urobil iné potrebné opatrenia pre jej náhradu a vzhľadom na osobu obvineného a s prihliadnutím na jeho doterajší život a na okolnosti prípadu, možno takéto rozhodnutie považovať za dostačujúce.

	Z vyšetrovacieho spisu vyplýva, že obvinený sa ku skutku v plnej miere priznal, uviedol, že ho to mrzí a ľutuje, že poškodeným XXXXX, XXXXX a XXXXX spôsobil ujmu na zdraví. Dopravnú nehodu nahlásil poisťovni Kooperatíva a.s..

	Trestná činnosť obvineného je ďalej preukázaná aj svedeckými výpoveďou pošk. XXXXX, XXXXX, XXXXX a XXXXX, ktorí popísali priebeh dopravnej nehody s tým, že v mieste nehody vozidlo Seat Toledo im nedalo prednosť a došlo k nárazu a spôsobeným zraneniam.Taktiež je preukázaná aj listinnými dôkazmi a to znaleckým posudkom XXXXX, záznamom o dopravnej nehode spolu s fotodokumentáciou. 

	Zo správ o jeho povesti vyplýva, že nie je evidovaný v priestupkovej agende a tiež doposiaľ nebol ani súdom trestaný, je študentom Právnickej fakulty Univerzity Mateja Bela v Banskej Bystrici.

	Páchateľ prečinu ublíženia na zdraví podľa § 158 Tr. zákona sa potrestá odňatím slobody až na 1 rok. Pre postup podľa § 216 ods. l Tr. poriadku je potrebné, aby horná hranica trestnej sadzby neprevyšovala 5 rokov. Z uvedeného vyplýva, že bola splnená aj táto podmienka.

	Po vyhodnotení všetkých uvedených skutočností som dospel k záveru, že sú splnené podmienky pre podmienečné zastavenie trestného stíhania tak, ako to vyžaduje ust. § 216 ods. l písm. a/, b/, c/ Tr. poriadku.

	V rozhodnutí o podmienečnom zastavení trestného stíhania je v zmysle § 216 ods. 2 Tr. poriadku potrebné určiť skúšobnú dobu, ktorá začne plynúť po právoplatnosti tohto uznesenia. Vzhľadom na osobu obvineného, jeho doterajšiu netrestnosť a okolnosti prípadu, som určil skúšobnú dobu v trvaní 16 mesiacov, ktorú považujem za dostatočnú k tomu, aby bolo možné zistiť, či postup podľa § 216 ods. l písm. a/, b/, c/ Tr. poriadku bol dostačujúci.

	Podľa § 217 ods. l Tr. poriadku ak obvinený v priebehu skúšobnej doby viedol riadny život, prokurátor rozhodne, že sa osvedčil a právoplatnosťou tohto uznesenia o tom, že sa obvinený osvedčil nastávajú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor